Δήμος Ανακτορίου

Ο Δήμος Ανακτορίου ήταν δήμος του νομού Αιτωλοακαρνανίας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Ακτίου-Βόνιτσας. Βρισκόταν στα βορειοδυτικά του νομού στην είσοδο ακριβώς του Αμβρακικού κόλπου. Έδρα του ήταν η Βόνιτσα.

Δημογραφικά στοιχεία
Ο δήμος ήταν κυρίως πεδινός και έχει ένα συνολικό πληθυσμό 8.830 κατοίκων σύμφωνα με την απογραφή του 2001, οι μισοί περίπου από τους οποίους βρίσκονταν στην πόλη της Βόνιτσας. Προέκυψε από τη συνένωση της πόλης με τα χωριά Δρυμό, Θύρρειο, Μοναστηράκι και Παλιάμπελα.

Ιστορία
Ο δήμος οφείλει το όνομα του στην αρχαία πόλη Ανακτόριο που βρισκόταν στη θέση περίπου της σημερινής Βόνιτσας και ήταν από τις σημαντικότερες της Ακαρνανίας. Το δημοτικό διαμέρισμα Θύρρειο υπήρξε επίσης σημαντική πόλη της Ακαρνανίας και κάποια στιγμή πιστεύεται ότι ήταν και η μεγαλύτερη της περιοχής. Στα όρια του δήμου βρίσκεται και το Άκτιο επίσης σημαντική ιστορικά περιοχή όπου βρίσκονταν και το κοινό Ιερό των Ακαρνάνων.

Διαίρεση
Στον δήμο περιλαμβάνονταν τα παρακάτω δημοτικά διαμερίσματα και οικισμοί:
  Δ.δ. Βόνιτσας  [4.081]
 η Βόνιτσα [3.840]
 το Άκτιο [200]
 η Νέα Καμαρίνα [41]
  Δ.δ. Αγίου Νικολάου Βονίτσης και Ξηρομέρου  -- ο Άγιος Νικόλαος [830]
  Δ.δ. Δρυμού  [622]
 ο Δρυμός [604]
 η Πέτρα [18]
  Δ.δ. Θυρρείου  [859]
 το Θύρρειο [840]
 η Γούργουβλη [19]
  Δ.δ. Μοναστηρακίου  [1.425]
 το Μοναστηράκι [1.418]
 η Κορπή [7]
  Δ.δ. Παλιαμπέλων  -- τα Παλιάμπελα [1.013]

 Διατελέσαντες Δήμαρχοι Ανακτορίου (1999-2010)
Διάρκεια θητείαςΌνομα(γεννήθηκε-πέθανε)Ποσοστό % του νικητήΣημειώσεις1999-2002Άγγελος Αποστολάκης (1939-2012)51 % (1998)Ήταν Δήμαρχος Βόνιτσας από το 1991 ως το 1994. Εξελέγη το 1998 στον δεύτερο γύρο.Εκλογές 1998, Αποτελέσματα- Υπουργείο Εσωτερικών. Απεβίωσε στις 20 Μαΐου 2012.“Έφυγε” ο Άγγελος Αποστολάκης, τέως δήμαρχος Βόνιτσας , agrinionews.gr, 21 Μαΐου 2012, ανακτήθηκε στις 20 Μαΐου 2020.2003-2006Θεόδωρος Αποστολάκης 59,19% (2002)Υπουργείο Εσωτερικών , αποτελέσματα δημοτικών εκλογών 2002 και 2006. 2007-31 Δεκεμβρίου 2010 Γεώργιος-Θεόδωρος Αποστολάκης 60,15% (2006) (από τον πρώτο γύρο)Τελευταίος δήμαρχος του Δήμου Ανακτορίου.

Εξωτερικοί σύνδεσμοι
Πληροφορίες για τον δήμο από τη Νομαρχία
Διαδικτυακή Πύλη Ενημέρωσης Αιτωλοακαρνανίας

Παραπομπές 

Ανακτορίου